Ο **Μπέντζαμιν Ρόμπινς** (1707 – 29 Ιουλίου 1751) ήταν πρωτοπόρος Άγγλος επιστήμονας, Νευτώνειος μαθηματικός, και στρατιωτικός μηχανικός.

Έγραψε μια σημαντική πραγματεία για την πυροβλητική, εισαγάγοντας για πρώτη φορά τη Νευτώνεια επιστήμη στο στράτευμα, αποτέλεσε έναν από τους πρώτους λάτρεις των ραβδωτών κανών των όπλων, και το έργο του είχε ουσιαστική επιρροή στην εξέλιξη του πεζικού κατά το τελευταίο μισό του 18ου αιώνα – και αμέσως διέγειρε την διδασκαλία του λογισμού στις στρατιωτικές ακαδημίες.

Πρώτα χρόνια
------------

Ο Μπέντζαμιν Ρόμπινς γεννήθηκε στο Μπαθ. Οι γονείς του ήταν Κουάκεροι σε φτωχή κατάσταση, και συνεπώς, έλαβε ελάχιστη βασική εκπαίδευση. Μετέβη στο Λονδίνο με τη συμβουλή του καθηγητή Χένρι Πέμπερτον (1694–1771), ο οποίος είχε αναγνωρίσει τα ταλέντα του Ρόμπινς, για κάποιο χρονικό διάστημα διατηρήθηκε διδάσκοντας μαθηματικά, αλλά σύντομα αφιερώθηκε στην μηχανική και τη μελέτη των οχυρώσεων.

Μελέτη των οπλισμών
-------------------

Πιο συγκεκριμένα πραγματοποίησε αρκετά πειράματα σχετικά με τον οπλισμό, ενσωματώνοντας τα αποτελέσματά του στην περίφημη πραγματεία του *New Principles of Gunnery* (*Νέες αρχές στην πυροβλητική*, 1742), η οποία περιλαμβάνει περιγραφή του βαλλιστικού εκκρεμούς.

Ο Ρόμπινς πραγματοποίησε επίσης πληθώρα σημαντικών πειραμάτων σχετικά με την αντίσταση του αέρα στην κίνηση των βλημάτων, και στην δύναμη της πυρίτιδας, με τον υπολογισμό των ταχυτήτων που κινητοποιούν τα βλήματα. Σύγκρινε τα αποτελέσματα της θεωρίας του με τους πειραματικούς προσδιορισμούς της εμβέλειας των όλμων και των κανονιών, και έδωσε πρακτικά αποφθέγματα για την διαχείριση του πεζικού. Επίσης πραγματοποίησε παρατηρήσεις στην πτήση των πυραύλων, και έγραψε για τα πλεονεκτήματα των ραβδωτών κανών των όπλων. Το έργο του για την πυροβλητική μεταφράστηκε στα Γερμανικά από τον Λέοναρντ Όιλερ, ο οποίος προσέθεσε και κριτικό σχολιασμό πάνω σε αυτό.

Μαθηματικά
----------

Μικρότερου ενδιαφέροντος πλέον είναι τα καθαρά μαθηματικά έργα του Ρόμπινς, όπως το *Discourse concerning the Nature and Certainty of Sir Isaac Newton's Methods of Fluxions and of Prime and Ultimate Ratios* (*Ομιλία αναφορικά με την φύση και την βεβαιότητα των μεθόδων του Ισαάκ Νεύτωνα για τις ρευστοποιήσεις και της κύριες και απόλυτες αναλογίες*, 1735), το *A Demonstration of the Eleventh Proposition of Sir Isaac Newton's Treatise of Quadratures* (*Μια επίδειξη της ενδέκατης πρότασης της Πραγματείας του Τετραγωνισμού του σερ Ισαάκ Νεύτωνα*, 1727), και άλλα παρόμοια έργα.

Πολιτική
--------

Πέρα από τις επιστημονικές ασχολίες του, ο Ρόμπινς είχε ενεργό ρόλο στην πολιτική. Έγραψε φυλλάδια στα οποία υποστήριζε τους αντιπάλους του Σερ Ρόμπερτ Γουόλπολ, και ήταν γραμματέας επιτροπής που διορίστηκε από την Βουλή των Κοινοτήτων για να διερευνήσει τη συμπεριφορά του υπουργού αυτού. Έγραψε επίσης τον πρόλογο στο *Report on the Proceedings of the Board of General Officers on their Examination into the Conduct of Lieutenant-General Sir John Cope* (*Έκθεση των διαδικασιών του Συμβουλίου των Γενικών Αξιωματικών σχετικά με την εξέταση τους στην συμπεριφορά του Αντιστράτηγου Σερ Τζον Κέιπ*), στον οποίο τον υπερασπιζόταν για τη μάχη του Πρέστονπανς.

Το 1749, ορίστηκε στρατιωτικός μηχανικός στον Λόχο της Ανατολικής Ινδίας, όπου και μετέβη για να επιβλέψει την ανακατασκευή των οχυρώσεων. Ωστόσο, η υγεία του χειροτέρευσε σύντομα, και απεβίωσε στο Φρούριο Σεντ Ντέιβιντ στην Ινδία. Τα έργα του δημοσιεύθηκαν σε δύο τόμους το 1761.

Παραπομπές
----------

1. 1 2 3  Johnson, W. (Ιούλιος 1992). «Benjamin Robins, F.R.S. (1707-1751: New Details of His Life». *Notes and Records of the Royal Society of London* (Royal Society) **46** (2): 235–252. doi:10.1098/rsnr.1992.0024.
2. 1 2 3 4 5 6   Μία ή περισσότερες προτάσεις από το προηγούμενο κείμενο ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Robins, Benjamin» *Εγκυκλοπαίδεια Μπριτάννικα* **23** (11η έκδοση) Cambridge University Press, σελ. 422
3. ↑  Robins, Benjamin (1742). «New Principles of Gunnery: Containing the Determination of the Force of Gun-powder, and an Investigation of the Difference in the Resisting Power of the Air to Swift and Slow Motions. With Several Other Tracts on the Improvement of Practical Gunnery». *books.google.com*. Ανακτήθηκε στις 8 Απριλίου 2017.
4. ↑  Staff writer (2009). «Wind Tunnel : Planes, Flying and Aviation». *Aviation Earth*. Αρχειοθετήθηκε από το πρωτότυπο στις 6 Σεπτεμβρίου 2010. Ανακτήθηκε στις 8 Απριλίου 2017. English military Engineer and mathematician Benjamin Robins (1707–1751) invented a whirling arm apparatus to determine drag and did some of the first experiments in aviation theory.
5. ↑  Baals, Donald D.· Corliss, William R. «Whirling Arms and the First Wind Tunnels». *www.grc.nasa.gov*. NASA. Αρχειοθετήθηκε από το πρωτότυπο στις 13 Απριλίου 2008. Ανακτήθηκε στις 8 Απριλίου 2017.
6. ↑  Steele, Brett (April 1994), «Muskets and Pendulums: Benjamin Robins, Leonhard Euler, and the Ballistics Revolution», *Technology and Culture* (Baltimore: The Johns Hopkins University Press) **35** (2): 348–382, doi:10.2307/3106305, ISSN 0040-165X
7. ↑  Robins, Benjamin; Newton, Isaac (1727). «Demonstration of the 11th Proposition of Sir Isaac Newton's Treatise of Quadratures. By Mr. Benjamin Robins, A». *Philosophical Transactions (1683–1775)* (Royal Society) **34 (1726–1727)**: 230–236.

Πηγές
-----

* Lee, Sidney, επιμ.. (1896) «Robins, Benjamin» *Dictionary of National Biography* **48** London: Smith, Elder & Co
* Steele, Brett D. "Robins, Benjamin (1707–1751)". Oxford Dictionary of National Biography (online ed.). Oxford University Press. doi:10.1093/ref:odnb/23823
* O'Connor, John J.; Robertson, Edmund F. «Μπέντζαμιν Ρόμπινς», *MacTutor History of Mathematics archive*, University of St Andrews,  .

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 73887860
* **ΕΒΕ**: 242593
* LCCN: n85067304
* ISNI: 0000 0000 8153 5509
* GND: 100252419
* SUDOC: 029728207
* BNF: cb121289860 (data)
* MGP: 137227
* NLA: 35456518
* NDL: 00768868
* NKC: ntk20201078442

 |

 |